recursal/SuperWikiNEXT-32B huggingface dataset:
মানচিত্রমানচিত্র
**শালমারা ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।

ইতিহাস
------

কালের স্বাক্ষী বহনকারী বাঙ্গালী নদীর তীরে গড়ে উঠা একটি ঐতিহ্যবাহী অঞ্চল হলো শালমারা ইউনিয়ন । কাল পরিক্রমায় আজ শালমারা ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা নিয়ে আজও এক অনন্য নাম।clip\_image001ক) নাম – ১৭ নং শালমারা ইউনিয়ন পরিষদ। এর আয়তন – ৩০.৭০(বর্গ কিঃ মিঃ)

প্রশাসনিক এলাকা
---------------

গ্রামের সংখ্যা – ১৫টি। মৌজার সংখ্যা – ১৫ টি।

১. শালমারা।  

২. উলিপুর  

৩. শাখাহাতী বালুয়া  

৪. হামছাপুর  

৫. মিরাপাড়া  

৬. হিয়াতপুর  

৭. কলাকাটা  

8. বিদেশি দোয়াইল  

9. দামগাছা  

10. পচারিয়া  

11. বুড়াবুড়ী  
 
12. নীলকন্ঠপুর  

13.হাবীবের বাইগুনী  

14. কিসমতের বাইগুনি  

15. উজিরের পাড়া

জনসংখ্যার উপাত্ত
----------------

লোকসংখ্যা – 38578জন (প্রায়) (২০১১ সালের জন্ম নিবন্ধন তথ্য অনুযায়ী)

স্বাস্থ্য
---------

ইউনিয়ন স্বাস্থ্য কেন্দ্র

ইউনিয়ন স্বাস্হ্য কেন্দ্রের দ্বায়িত্ব প্রাপ্ত কর্মকর্তার নাম: মো. জাফরুল ইসলাম, উপ-সহকারী কমিউনিটি মেডিকেল অফিসার।

শিক্ষা
------

শিক্ষার হার –৬০%।

উচ্চ বিদ্যালয়ঃ ৪টি, শালমারা উচ্চ বিদ্যালয়, পচারিয়া উচ্চ বিদ্যালয়, বুড়াবুড়ী উচ্চ বিদ্যালয়।

মাদ্রাসা- ২টি। শাখাহাতী দাখিল মাদরাসা

সরকারী প্রাথমিক বিদ্যালয়- ৯টি, [[শালমারা সরকারি প্রাঃ বিদ্যালয়, জীবনগাড়ী সরকারি প্রাথমিক বিদ্যালয়, দোয়াইল সরকারি প্রাঃ বিদ্যালয়, পচারিয়া সরকারি প্রাঃ বিদ্যালয়, দামগাছা সরকারি প্রাঃ বিদ্যালয়, শাখাহাতী বালুয়া সরকারি প্রাঃ বিদ্যালয়, ঘুগা গারামাড়া সরকারি প্রাঃ বিদ্যালয়, কালিতলা সরকারি প্রাঃ বিদ্যালয়]]

বে-সরকারী রেজিঃ প্রাঃ বিদ্যালয়- ৮টি,

কৃষি
----

প্রধান কৃষিজ ফসলের মধ্যে রয়েছে ধান, পাট, ভূট্টা, ও আঁখ।

অর্থনীতি
--------

শালমারা কলা বিক্রির জন্য জেলা জুড়ে সুনাম আছে।

কৃতি ব্যক্তিত্ব
---------------

দর্শনীয় স্থান
--------------

1। কালিতলা বাজার।১৯ দশক থেকে এই বাজার হয়ে আসছে।
2। শালমারা রেলওয়ে স্টেশন।
3। বুরুলিয়া বিল উলিপুর।

বিবিধ
-----

হাটবাজার
১। শালমারা রেলওয়ে ষ্টেশন বাজার।

২। বালুয়া বাজার 

৩। কালিতলা বাজার

৪। উজিরেরপাড়া সাহাপাড়া বাজার

5। বুড়াবুড়ি বাজার

6। ডাকুমারা বাজার (দামগাছা)

আরও দেখুন
---------

শালমারা উচ্চ বিদ্যালয়

শাখাহাতী দাখিল মাদরাসা

তথ্যসূত্র
---------

1. ↑
2. ↑

1। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ফেব্রুয়ারি ২০১৭। এখানে তারিখের মান পরীক্ষা করুন: |সংগ্রহের-তারিখ= (সাহায্য)
**কুসুম দোলা** (ইংরেজি: Dangle Yolk) স্টার জলসায় সম্প্রচারিত একটি জনপ্রিয় টিভি ধারাবাহিক। এই ধারাবাহিকে অভিনয় করেছেন ঋষি কৌশিক, মধুমিতা সরকার সহ আরো অনেকে।

কাহিনী
------

ইমন স্থানীয় পুলিশ কর্মকর্তার কন্যা। অন্য গ্রাম থেকে পুলিশের নতুন পদে যোগ দিতে এসেছিল। নতুন পুলিশ হিসেবে গ্রামের লোকজন থেকে সংবর্ধনা পেল। এক সন্ত্রাসি হামলায় ইমন এর বাবাকে মেরে ফেলল।ইমন খুব বিপদে পড়ল। কি করবে বুঝে উঠতে পারল না। গল্পটা তিন জন চরিত্র ইমন , রণজয় আর রূপকথার জীবন নিয়ে গড়ে উঠেছে যারা জীবনের বিভিন্ন ঘাত প্রতিঘাত এর মধ্যে দিয়ে চলছে।
এক পর্যায়ে ইমন এতিম হয়ে যায়। সে রণজয় কে বিবাহ করে।

অভিনয়ে
-------

* মধুমিতা সরকার - ইমন
* ঋষি কৌশিক - রনো
* অপরাজিতা ঘোষ দাস - রুপকথা
* রুশা চট্টোপাধ্যায় - শ্রুতি বসু
* স্নেহা চট্টোপাধ্যায় - মৈয়েত্রী চট্টোপাধ্যায় ওরফে মিঠু, টবলুর স্ত্রী এবং রনোর ভ্রাতৃবধু

বিশেষ
-----

বাংলা টেলিভিশন নাটকের ইতিহাসে কুসুম দোলা হচ্ছে প্রথম নাটক যেটি প্রচার হবার আগেই উইকি পেজ তৈরি করা হয়েছিল ।

তথ্যসূত্র
---------

1. ↑  "Official page of Kusum Dola serial on HOTSTAR"। *www.hotstar.com* (ইংরেজি ভাষায়)। সংগ্রহের তারিখ ২০১৬-০৮-২২।
**আমেরিকান ইনস্টিটিউট অফ বাংলাদেশ স্টাডিজ** হলো মার্কিন যুক্তরাষ্ট্র ভিত্তিক একটি গবেষণা প্রতিষ্ঠান যা বাংলাদেশ এবং এর সাথে সম্পর্কিত বিষয়গুলো নিয়ে গবেষণা করে।বাংলাদেশের উপর গবেষণা চালাচ্ছেন এমন জ্ঞানীব্যক্তি এবং শিক্ষার্থীদের তহবিল সরবরাহ করে। আমেরিকান ইনস্টিটিউট অফ বাংলাদেশ স্টাডিজ

ইতিহাস
------

আমেরিকান ইনস্টিটিউট অফ বাংলাদেশ স্টাডিজ ১৯৮৯ সালে জুনিয়াতা কলেজের অধ্যাপক ক্রেগ বাক্সটার প্রতিষ্ঠা করেছিলেন। এর প্রতিষ্ঠানের অর্থায়ন করেছিলো কলম্বিয়া বিশ্ববিদ্যালয়, গ্লাসবোরো স্টেট কলেজ, পেনসিলভেনিয়া স্টেট বিশ্ববিদ্যালয়, শিকাগো বিশ্ববিদ্যালয়, পেনসিলভেনিয়া বিশ্ববিদ্যালয় এবং উইসকনসিন বিশ্ববিদ্যালয়ের অধ্যাপকগণ। এই ইনস্টিটিউটটি বাংলাদেশ সরকারের সাথে একটি চুক্তি স্বাক্ষর করে, যার মাধ্যমে বাংলাদেশ সরকার বাংলাদেশের সাথে সম্পর্কিত বিষয়ে অধ্যয়নরত ব্যক্তিদের আর্থিক সহায়তা প্রদান করবে। ১৯৯১ থেকে ১৯৯২ সালে এই প্রতিষ্ঠানটি বাংলাদেশ ও যুক্তরাষ্ট্রের মধ্যে শিক্ষা বিনিময় কার্যক্রমকে উত্সাহিত করার জন্য মার্কিন যুক্তরাষ্ট্রের তথ্য সংস্থার সাথে একটি চুক্তি স্বাক্ষর করে। ১৯৯৩ সালে এই ইনস্টিটিউট আমেরিকার বিদেশী গবেষণা কেন্দ্র-তে যোগদান করে। ক্রেগ বাক্সার ১৯৮৯ থেকে ১৯৯৯ সাল পর্যন্ত এই প্রতিষ্ঠানের সভাপতির দায়িত্ব পালন করেছিলেন। ২০০৮ সালে হার্ভার্ড বিশ্ববিদ্যালয়ে *একবিংশ শতাব্দীর* সম্মেলনে এটি *বাংলাদেশের* অন্যতম সমর্থক ছিল। ইনস্টিটিউটের সভাপতি শেলি ফিল্ডম্যান, তিনি কর্নেল বিশ্ববিদ্যালয়ের অধ্যাপক, পানি, তরঙ্গ এবং আবহাওয়াঃ জলবায়ু পরিবর্তন এবং দক্ষিণ এশিয়ার ভবিষ্যৎ শিরোনামের কনফারেন্সের মডারেটর ছিলেন, যা ২০ জুন, ২০১১, বাংলাদেশের ঢাকায় অনুষ্ঠিত হয়েছিলো।

তথ্যসূত্র
---------

1. ↑  "American Institute of Bangladesh Studies"। *PostgraduateFunding.com* (ইংরেজি ভাষায়)। সংগ্রহের তারিখ ১৩ ডিসেম্বর ২০১৭।
2. ↑  "About AIBS"। *aibs.net*। American Institute of Bangladesh Studies। সংগ্রহের তারিখ ১৩ ডিসেম্বর ২০১৭।
3. ↑  Baxter, Craig; Rahman, Syedur (২০০৩)। *Historical Dictionary of Bangladesh* (ইংরেজি ভাষায়)। Scarecrow Press। পৃষ্ঠা 309। আইএসবিএন 9780810848634।
4. ↑  "Harvard confce on Bangladesh begins today"। *The Daily Star* (ইংরেজি ভাষায়)। ১৩ জুন ২০০৮। সংগ্রহের তারিখ ১৩ ডিসেম্বর ২০১৭।
5. ↑  "Women's participation stressed"। *The Daily Star* (ইংরেজি ভাষায়)। ২০ জুলাই ২০১১। সংগ্রহের তারিখ ১৩ ডিসেম্বর ২০১৭।
**জোসেফ উইলিয়াম "জো" ফ্রেজিয়ার** (ইংরেজি: Joseph William "Joe" Frazier) (জন্ম: ১২ জানুয়ারি, ১৯৪৪, মৃত্যু: ৭ নভেম্বর, ২০১১) যিনি স্মকিং জো নামে সর্বাধিক পরিচিত। ১৯৬৫ সাল থেকে ১৯৭৬ সাল পর্যন্ত নিয়মিত এই বক্সার একাধারে সাবেক অলিম্পিক চ্যাম্পিয়ান ও বিশ্ব হেভিওয়েট মুষ্টিযুদ্ধ সেরা।

১৯৬৪ সালের টোকিও অলিম্পিকে যুক্তরাষ্ট্রের হয়ে স্বর্ণপদক জেতেন ফ্রেজিয়ার। ১৯৭০ সালে নিউ ইয়র্কে জিমি এলিসকে নক আউট করে ফ্রেজিয়ার হন নতুন বিশ্ব চ্যাম্পিয়ন।

শতাব্দীর সেরা লড়াই
-------------------

মূল নিবন্ধ: মুহাম্মদ আলী
১৯৭১ সালে তিনি বহুল আলোচিত লড়াই *ফাইট অব দ্য সেঞ্চুরী*তে আরেক বিখ্যাত মুষ্টিযোদ্ধা মোহাম্মদ আলীর সাথে লড়াই করেন। মোহাম্মদ আলীর সাথে ১৯৭১ সালের ৮ মার্চ নিউ ইয়র্কের ম্যাডিসন স্কয়ার গার্ডেনে মুখোমুখি হন ফ্রেজিয়ারের। 'দ্য ফাইট অব দ্য সেঞ্চুরি' নামে পরিচিতি পাওয়া সেই লড়াইয়ের ১৫তম রাউন্ডে আলীকে হারিয়ে দেন ফ্রেজিয়ার। তবে ১৯৭৩ সালে তিনি খেতাব হারান জর্জ ফোরম্যানের কাছে।

১৯৭৪ সালের ২৮ জানুয়ারি ম্যাডিসন স্কয়ার গার্ডেনেই বদলা নেন মোহাম্মদ আলী। পরে ফোরম্যানকে হারিয়ে বিশ্ব চ্যাম্পিয়নশিপ ফিরে পান তিনি। ১৯৭৫ সালে 'দ্য থ্রিলা ইন ম্যানিলা' নামে পরিচিত এক লড়াইয়ে ফ্রেজিয়ারকে হারিয়ে শিরোপা অক্ষুণ রাখেন আলী। তাদের এ লড়াই বিংশ শতাব্দির সবচেয়ে উল্লেখযোগ্য ক্রীড়া ইভেন্ট হিসেবে বিবেচিত হয়। 
১৯৭৬ সালে আবার ফোরম্যানের কাছে হারার পর অবসর নেন ফ্রেজিয়ার। ১৯৮১ সালে অবসর ভেঙে ফিরে আসলেও একবার লড়াইয়ে নেমেই চিরদিনের মতো বক্সিং রিং ছাড়েন 'জো'।

মৃত্যু
------

৬৭ বছর বয়সে ক্যান্সারের কারণে ফিলাডেলফিয়ার একটি হাসপাতালে চিকিৎসাধীন থাকার পর মারা যান মুষ্টিযোদ্ধা 'স্মোকিং জো' খ্যাত জো ফ্রেজিয়ার।

জীবনী গ্রন্থ
------------

জো ফ্রেজিয়ার *স্মকিং জো* শিরোনামে আত্মজীবনীমূলক গ্রন্থ লিখেন। ১৯৯৬ সালে প্রকাশিত। এই বইটির, আইএসবিএন ১-৮৬১০৫-০৪০-২ `|আইএসবিএন=` এর মান পরীক্ষা করুন: invalid character (সাহায্য)  `|শিরোনাম=` অনুপস্থিত বা খালি (সাহায্য)।

আরো দেখুন
---------

* মুষ্টিযুদ্ধ
* মুহাম্মদ আলী
* হেনরী কুপার

তথ্যসূত্র
---------

1. ↑
2. ↑  "ibroresearch.com"। ১০ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১১।
3. ↑  Joe Frazier, *Autobiography*, p. 34.
4. ↑  "The Great Fights: Ali vs. Frazier I"। Life Magazine। 03/01/1971। ১৬ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১১।  অজানা প্যারামিটার `|access date=` উপেক্ষা করা হয়েছে (`|access-date=` ব্যবহারের পরামর্শ দেয়া হচ্ছে) (সাহায্য); এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------


উইকিউক্তিতে ***জো ফ্রেজিয়ার*** সম্পর্কিত উক্তির সংকলন রয়েছে।

উইকিমিডিয়া কমন্সে **জো ফ্রেজিয়ার** সংক্রান্ত মিডিয়া রয়েছে।

* জো ফ্রেজিয়ারের দাপ্তরিক ওয়েবসাইট
* স্মোকইনজো'র সংগ্রহশালার দাপ্তরিক ওয়েবসাইট
* ফেসবুক ফেনপেজে স্মোকইনজো ফ্রেজিয়ার
* বক্সরেক ডট কম ওয়েবসাইটে জো ফ্রেজিয়ার-এর পেশাদার মুষ্টিযুদ্ধ রেকর্ড
* নিউইয়র্ক টাইমসের প্রতিবেদন
**মুহাম্মদ সালিহ বারকিশ জারাল্লা আল মুনহালি** (আরবি: محمد صالح برغش جار الله المنهالي‎‎‎, ইংরেজি: Mohammed Al-Menhali; ২৭ অক্টোবর ১৯৯০; **মুহাম্মদ আল মুনহালি** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে মুনহালি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল জাজিরার হয়ে তিন মৌসুম অতিবাহিত করার পর ২০১৩–১৪ মৌসুমে তিনি বানিয়াসে যোগদান করেছেন। ২০১৪–১৫ মৌসুমে, তিনি বানিয়াস হতে আমিরাতি ক্লাব আল ওয়াহদায় যোগদান করেছেন।

মুনহালি ২০১৭ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ২১ ম্যাচে অংশগ্রহণ করেছেন।

প্রারম্ভিক জীবন
---------------

মুহাম্মদ সালিহ বারকিশ জারাল্লা আল মুনহালি ১৯৯০ সালের ২৭শে অক্টোবর তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৭ সালের ১৭ই ডিসেম্বর তারিখে, ২৭ বছর, ১ মাস ও ২০ দিন বয়সে, ডান পায়ে ফুটবল খেলায় পারদর্শী মুনহালি ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ১–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে মুনহালি সর্বমোট ৪ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৩ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০১৭ | ৪ | ০ |
| ২০১৮ | ৭ | ০ |
| ২০১৯ | ৮ | ০ |
| ২০২১ | ২ | ০ |
| সর্বমোট | ২১ | ০ |

তথ্যসূত্র
---------

1. ↑  "محمد المنهالي"। *uae.agleague.ae* (আরবি ভাষায়)। সংগ্রহের তারিখ ২০১৬-০৫-২৩।
2. ↑  Strack-Zimmermann, Benjamin (২০১৭-১২-১৭)। "United Arab Emirates vs. Iraq (1:0)"। *National Football Teams*। সংগ্রহের তারিখ ২০২১-১১-২৩।

বহিঃসংযোগ
---------


উইকিমিডিয়া কমন্সে **মুহাম্মদ আল মুনহালি** সংক্রান্ত মিডিয়া রয়েছে।

* সকারওয়েতে মুহাম্মদ আল মুনহালি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মুহাম্মদ আল মুনহালি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মুহাম্মদ আল মুনহালি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মুহাম্মদ আল মুনহালি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মুহাম্মদ আল মুনহালি (ইংরেজি) উইকিউপাত্তে এটি সম্পাদনা করুন
**ইনুকসুক পয়েন্ট (**ইনুকসো পয়েন্ট, ইনুকসুগালাইট**)**(ইনুকটিটুটঃᐃᓄᒃᓱᒃ, বহুবচনঃᐃᓄᒃᓱᐃᑦ) কানাডার নুনাভুট প্রদেশের ব্যাফিন দ্বীপের বৃহত্তর ফক্স উপদ্বীপের একটি ছোট উপদ্বীপ। স্থানটি স্থানীয় আদিবাসী গোষ্টি কর্তৃক হাতে তৈরী (স্থানীয় ইনুকটিটুট ভাষায় 'ইনুকসুইট' নামে পরিচিত) বিভিন্ন আকৃতির পাথরের স্তুপের জন্য পরিচিত।

নামকরণ
------

পাথরের স্তুপগুলি দেখতে মানুষ রূপী হওয়ায় 'ইনুকসুক' শব্দটি ব্যবহার করা হয়েছে। অর্থ "যা মানুষের ক্ষমতায় কাজ করে" ইনুকটিটুট ভাষার 'ইনুক' ও 'সুক' শব্দ দুইটির সন্ধির মাধ্যমে উতপন্ন হয়েছে। 'ইনুক' অর্থ মানব, এবং 'সুক' অর্থ 'বদলী'

ঐতিহাসিক গুরুত্ব
----------------

স্থানটি স্থানীয় আদিবাসীদের হাতে তৈরী ১০০'র অধিক ইনুকসুইট বা পাথরের দিয়ে সাজানো স্তুপাকৃতির ভাষ্কর্যের জন্য পরিচিত। ১৯৬৯ সালে কানাডা সরকার স্থানটিকে কানাডার জাতীয় ঐতিহাসিক স্থানের তালিকাভূক্ত করে।

তথ্যসূত্র
---------

1. 1 2  Scott Heyes. Protecting the authenticity and integrity of inuksuit within the arctic milieu, Études/Inuit/Studies, Volume 26, numéro 2, 2002, p. 133-156, accessed on 19 Feb 2010
2. ↑  Hallendy, Norman (২০০৯)। *Tukiliit: An introduction to inuksuit and other stone figures of the North*। Vancouver, British Columbia: Douglas & McIntyre and University of Alaska Press। পৃষ্ঠা 60। আইএসবিএন 9781553654247।
3. ↑  "LivingDictionary.com - Online casino dictionary"। *www.livingdictionary.com*। সংগ্রহের তারিখ ২০২০-১১-২৯।
4. ↑  "Inuksuk Point"। *www.historicplaces.ca*। সংগ্রহের তারিখ ২০২০-১১-২৯।
**সাতক্ষীরা দিবা-নৈশ কলেজ** সাতক্ষীরার একটি সহ-শিক্ষা কলেজ। এটি ২৯ আগস্ট ১৯৯২ সালে প্রতিষ্ঠিত হয়।

ইতিহাস
------

অত্র কলেজটি শুরুতেই সাতক্ষীরা ভোকেশনাল ট্রেনিং ইন্সটিটিউটে স্বল্প পরিসরে শুরু হয়। কলেজটি প্রতিষ্ঠা করেন আব্দুল মোতালেব। পরবর্তীতে বৃহৎ পরিসরে সাতক্ষীরা সরকারী বালিকা উচ্চ বিদ্যালয়ে স্থানান্তর করা হয়। এরপর সাতক্ষীরা শহরের প্রাণ কেন্দ্রে বড়বাজার সড়ক সুলতানপুর সাতক্ষীরাতে নিজস্ব জমিতে স্থানান্তরিত হয়। বর্তমানে সেখানেই ৫ম তলা বিশিষ্ট ২টি সুপরিসর ভবণে কলেজের সকল কার্যক্রম চলছে।

* কলেজটির উচ্চ মাধ্যমিক স্তরের স্বীকৃতি: ০১/০৭/১৯৯৪ ইং এবং স্বীকৃতির মেয়াদ ৩০/০৬/২০১৯ ইং।
* স্নাতক (পাস) কোর্সের স্বীকৃতি: ০১/০৭/১৯৯৫ ইং এবং স্বীকৃতির মেয়াদ ৩০/০৬/২০১৭ ইং।
* স্নাতক(সম্মান) কোর্সের স্বীকৃতির মেয়াদ ২০১৪-১৫ শিক্ষা বর্ষ থেকে ২০১৮-১৯ পর্যন্ত।

শিক্ষা কার্যক্রম
----------------

কলেজটিতে ৬ টি বিষয়ে অনার্স কোর্স চালু আছে। সহ শিক্ষা কার্যক্রম হিসাবে কলেজে রোভার ও রেডক্রিসেন্ট কার্যক্রম চালু আছে। কলেজে উচ্চ মাধ্যমিকে বিজ্ঞান, মানবিক ও ব্যবসায় শিক্ষা বিভাগ চালু আছে। ডিগ্রী (পাস) কোর্সে বি এ, বিবি এস ও বি এস এস কোর্স চালু আছে। অনার্স কোর্সে সমাজবিজ্ঞান, সমাজকর্ম, রাষ্ট্রবিজ্ঞান, ভূগোল ও পরিবেশ, মার্কেটিং ও ব্যবস্থাপনা বিষয় চালু আছে।

তথ্যসূত্র
---------

*
**ইন্টার টিভি** হল সম্পূর্ণরূপে ইতালীয় পেশাদার ফুটবল ক্লাব ইন্টার ভিত্তিক একটি সাবস্ক্রিপশন চ্যানেল। এটির সদর দফতর অ্যাপিয়ানো জেন্টিলে ইন্টারের প্রশিক্ষণ কেন্দ্রে অবস্থিত। চ্যানেলটি আন্তঃভক্তদের খেলোয়াড় এবং কর্মীদের সাথে একচেটিয়া সাক্ষাৎকার, সমস্ত সেরি এ, কোপা ইতালিয়া, এবং চ্যাম্পিয়ন্স লিগ / ইউরোপা লিগ গেমের পুনঃসম্প্রচার সহ সম্পূর্ণ ম্যাচ, ভিনটেজ ম্যাচ, ফুটবলের খবর এবং অন্যান্য বিষয়ভিত্তিক প্রোগ্রাম সম্প্রচার করে। এটি প্রথম ২০ সেপ্টেম্বর ২০০০ তারিখে ইন্টার চ্যানেল হিসেবে সম্প্রচারিত হয়, বর্তমান নামটি ২৮ সেপ্টেম্বর ২০১৭ এ গৃহীত হয়।

স্টাফ
-----

* রবার্তো স্কারপিনি
* লেটিজিয়া গ্যালুচি
* আলবার্তো সান্তি
* আম্বার্তো ক্যাবেলা
* ইলারিয়া অ্যালেসো
* ফেদেরিকা মিগলিয়াভাকা

নিয়মিত বা আধা-নিয়মিত অতিথি
----------------------------

* এভারিস্টো বেকালোসি
* মারিও করসো

প্রাক্তন লোগো
-------------

* ইন্টার চ্যানেল লোগো (২০১৪-২০১৭)ইন্টার চ্যানেল লোগো (২০১৪-২০১৭)

তথ্যসূত্র
---------

1. ↑  "Inter.it"। *FC Internazionale - Inter Milan*। সংগ্রহের তারিখ ৬ অক্টোবর ২০১৮।

বহিঃসংযোগ
---------

* ইন্টার টিভি (অফিসিয়াল ওয়েবসাইট)
* ইউটিউবে ইন্টার টিভি

টেমপ্লেট:Inter Milan
১৯০৮ সালে বিশ্বে নারী ভোটাধিকার
ভোটাধিকার প্যারেড, নিউ ইয়র্ক সিটি, ৬ মে ১৯১২
নারীর ভোটাধিকার - নারীদের ভোটের অধিকার - বিশ্বের বিভিন্ন দেশে বিভিন্ন সময়ে অর্জিত হয়েছে। অনেক দেশে সর্বজনীন ভোটাধিকারের আগে মহিলাদের ভোটাধিকার দেওয়া হয়েছিল, যে ক্ষেত্রে নির্দিষ্ট আর্থ-সামাজিক শ্রেণী বা বর্ণের মহিলা ও পুরুষরা তখনও ভোট দিতে অক্ষম ছিল। কিছু দেশ একই সময়ে উভয় লিঙ্গকে ভোটাধিকার দিয়েছে। এই সময়রেখাটি সেই বছরগুলিকে তালিকাভুক্ত করে যখন নারীদের ভোটাধিকার আইন করা হয়েছিল। কিছু দেশ একাধিকবার তালিকাভুক্ত করেছিল, কারণ বয়স, জমির মালিকানা ইত্যাদি অনুযায়ী অধিকারটি আরও বেশি নারীর কাছে প্রসারিত হয়েছিল। অনেক ক্ষেত্রে প্রথম ভোট পরবর্তী বছরে হয়েছিল।

আইল অফ ম্যান (ভৌগোলিকভাবে ব্রিটিশ দ্বীপপুঞ্জের অংশ কিন্তু যুক্তরাজ্যের অংশ নয়) এর কিছু মহিলা ১৮৮১ সালে ভোটের অধিকার লাভ করেছিল।

নিউজিল্যান্ড বিশ্বের প্রথম স্বশাসিত দেশ যেখানে ১৮৯৩ সাল থেকে সমস্ত মহিলাদের সংসদীয় নির্বাচনে ভোট দেওয়ার অধিকার ছিল। তবে ১৯১৯ সাল পর্যন্ত নারীরা সংসদ নির্বাচনে দাঁড়াতে পারেননি, যখন তিনজন মহিলা দাঁড়িয়েছিলেন (ব্যর্থ); নিউজিল্যান্ডে ১৯১৯ দেখুন।

দক্ষিণ অস্ট্রেলিয়ার উপনিবেশ ১৮৯৪ সালে মহিলাদের ভোট দেওয়ার এবং নির্বাচনে দাঁড়ানোর অনুমতি দেয়। সুইডেনে, ১৭১৮ ও ১৭৭২-এর মধ্যে স্বাধীনতার যুগে শর্তসাপেক্ষে মহিলাদের ভোটাধিকার দেওয়া হয়েছিল। কিন্তু ১৯১৯ সাল পর্যন্ত সমতা অর্জিত হয়নি, যেখানে নারীদের ভোটকে পুরুষের মতোই মূল্য দেওয়া হত।

*অস্ট্রেলীয় কমনওয়েলথ ফ্র্যাঞ্চাইজি আইন ১৯০২* নারীদের ফেডারেল নির্বাচনে ভোট দিতে সক্ষম করেছিল এবং মহিলাদের অস্ট্রেলীয় সংসদ নির্বাচনে দাঁড়ানোর অনুমতি দেয় ফলে অস্ট্রেলিয়া নারীর ভোটাধিকারের ক্ষেত্রে আধুনিক বিশ্বের প্রথম দেশে পরিণত হয়, যদিও কিছু রাজ্য আদিবাসী অস্ট্রেলীয়দের বাদ দেয়।

তথ্যসূত্র
---------

1. ↑  "Tynwald - Parliament of the Isle of Man - Home"। *www.tynwald.org.im*। ২০২১-০৪-২৬ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নারীর কর্মসংস্থান প্রচারণা সমিতি** বা **সোসাইটি ফর প্রমোটিং দ্য এমপ্লয়মেন্ট অফ উইমেন** (**এসপিইডব্লিউ**) ছিল ব্রিটিশ নারীদের প্রথম দিকের সংগঠনগুলির মধ্যে একটি।

১৮৫৯ সালে জেসি বাউচেরেট, বারবারা বোডিচন, অ্যাডিলেড অ্যান প্রক্টর এবং লিডিয়া বেকার মহিলাদের প্রশিক্ষণ এবং কর্মসংস্থানের প্রচারের জন্য এই সমিতিটি প্রতিষ্ঠা করেছিলেন। *ডিকশনারি অফ কানাডিয়ান বায়োগ্রাফি* থেকে জানা যায় যে মারিয়া রাইও এর একজন প্রতিষ্ঠাতা সদস্য ছিলেন। প্রাথমিক বছরগুলিতে এটি সামাজিক বিজ্ঞানের প্রচারের জন্য ন্যাশনাল অ্যাসোসিয়েশনের সাথে অধিভুক্ত ছিল, যদিও তাদের মধ্যে আনুষ্ঠানিক সংযোগ ১৮৮৯ সালে বিচ্ছিন্ন হয়ে যায়। সোসাইটির পত্রিকার নাম ছিল *ইংলিশ উইমেনস জার্নাল।* এটি এমিলি ফেইথফুলের ভিক্টোরিয়া প্রেস থেকে প্রকাশিত হত।

যখন এসপিইডব্লিউ প্রতিষ্ঠিত হয়েছিল, তখন সামান্য কিছু পেশাই মধ্যবিত্ত মহিলারা গ্রহণ করতে পারতেন, সেগুলি হল গভর্নেস (শিশুদের গৃহশিক্ষিকা) বা ধনী মহিলার সহচর হবার মত কিছু পেশা। এসপিইডব্লিউ মহিলাদের জন্য টাইপ করা, চুল বেঁধে দেওয়া, মুদ্রাকর এবং হিসাবরক্ষক হওয়ার পেশাকে গ্রহণযোগ্য করে তুলেছিল।

১৯৬২ সালে এর নামকরণ করা হয় **সোসাইটি ফর প্রমোটিং দ্য ট্রেনিং অফ উইমেন** (মহিলাদের প্রশিক্ষণ প্রচার সমিতি)। এটি ২০১৪ সালে আবার তার নাম পরিবর্তন করে, তখন তার নাম হয় **ফিউচারস ফর উইমেন** (মহিলাদের জন্য ভবিষ্যত)। এটি এখনও কাজ করে চলেছে। এর নিবন্ধিত দাতব্য সংখ্যা হল ৩১৩৭০০ এবং নিবন্ধিত কোম্পানি নম্বর হল ০০১৩১০৩। ১৯৯১ পর্যন্ত এর কাগজপত্র কেমব্রিজের গিরটন কলেজে রাখা হয়েছে।

তথ্যসূত্র
---------

1. ↑  Gordon, Peter; Doughan, David (২০০১)। "Society for Promoting the Employment of Women"। *Dictionary of British Women's Organisations, 1825-1960*। Woburn Press। পৃষ্ঠা 129–30। আইএসবিএন 0-7130-0223-9।
2. ↑  "Biography – RYE, MARIA SUSAN – Volume XIII (1901-1910) – Dictionary of Canadian Biography"।
3. 1 2  Janus: Society for Promoting the Training of Women
4. ↑  "A History of the Society | Future For Women (SPTW)"। সংগ্রহের তারিখ ২১ ফেব্রুয়ারি ২০১৯।
একটি পোর্টেবল ব্যাটারি চালিত AM/FM ব্রডকাস্ট রিসিভার, যা স্থানীয় রেডিও স্টেশনগুলির অডিও সম্প্রচার শুনতে ব্যবহৃত হয়।
একটি আধুনিক যোগাযোগ রিসিভার, শর্টওয়েভ রেডিও দ্বারা দূরবর্তী অবস্থানের সাথে কথা বলার জন্য দ্বি-মুখী রেডিও যোগাযোগ স্টেশনগুলিতে ব্যবহৃত হয়।
১৯৪০ এর দশকে মেয়ে ভ্যাকুয়াম টিউব কনসোল রেডিও শুনছে। রেডিওর স্বর্ণযুগে (১৯২৫- ১৯৫৫) সন্ধ্যায় পরিবারগুলি হোম রেডিও রিসিভার শোনার জন্য জড়ো হতো। 
**রেডিও রিসিভার যা** সহজভাবে **রেডিও** বা **বেতার** নামেও পরিচিত, একটি এমন ইলেকট্রনিক ডিভাইস যা বাতাসে ভেসে থাকা রেডিও তরঙ্গ গ্রহণ করে এবং এর দ্বারা বাহিত তথ্যকে একটি ব্যবহারযোগ্য আকারে রূপান্তর করে শোনার উপযোগী করে তোলে।

কার্যপদ্ধতি
-----------

এটি একটি অ্যান্টিনার সাথে ব্যবহৃত হয়। অ্যান্টেনা রেডিও তরঙ্গকে (রেডিও ফ্রিকোয়েন্সির ইলেক্ট্রোম্যাগনেটিক তরঙ্গ) বাধা প্রদান করে রুখে দিয়ে তার ক্ষুদ্র বিকল্প স্রোতে রূপান্তর করে এটিকে রিসিভারে প্রয়োগ করা হয় এবং তা থেকে রিসিভার পছন্দসই তথ্য বের করে, যা আওয়াজ হয়ে বের হয়। রিসিভার ইলেকট্রনিক ফিল্টার ব্যবহার করে কাঙ্খিত রেডিও ফ্রিকোয়েন্সি সিগন্যালকে অ্যান্টেনা দ্বারা তোলা অন্য সব সিগন্যাল থেকে আলাদা করতে একটি ইলেকট্রনিক অ্যামপ্লিফায়ার ব্যবহার করে, যা আরো প্রক্রিয়াকরণের মাধ্যমে সিগন্যালের শক্তি বাড়িয়ে অবশেষে ডিমোডুলেশনের মাধ্যমে কাঙ্খিত তথ্য পুনরুদ্ধার করে।

যান্ত্রিক গুরুত্ব
-----------------

রেডিও রিসিভার হল রেডিও ব্যবহৃত সমস্ত সিস্টেমের অপরিহার্য উপাদান যা ব্যতীত রেডিও সিস্টেম সম্পূর্ণ অচল। রিসিভার দ্বারা উৎপাদিত তথ্য-শব্দ, ভিডিও (টেলিভিশন) বা ডিজিটাল ডেটা আকারে হতে পারে।

ধরণ
---

একটি রেডিও রিসিভার ইলেকট্রনিক সরঞ্জামের একটি পৃথক টুকরা বা অন্য ডিভাইসের মধ্যে একটি ইলেকট্রনিক সার্কিট হতেও পারে। বেশিরভাগ লোকের কাছে সবচেয়ে পরিচিত রেডিও রিসিভার হল একটি ব্রডকাস্ট রেডিও রিসিভার, যা রেডিও সম্প্রচার স্টেশন থেকে প্রেরিত শব্দ পুনরুত্পাদন করে। ঐতিহাসিকভাবে এটিই প্রথম গণ-বাজার রেডিও অ্যাপ্লিকেশন। একটি ব্রডকাস্ট রিসিভারকে সাধারণত "রেডিও" বলা হয়। তবে রেডিও রিসিভারগুলি বর্তমান আধুনিক প্রযুক্তির অন্যান্য ক্ষেত্র যেমন: টেলিভিশন, সেল ফোন, ওয়্যারলেস মডেম, রেডিও ঘড়ি এবং যোগাযোগের অন্যান্য উপাদান, রিমোট কন্ট্রোল এবং ওয়্যারলেস নেটওয়ার্কিং সিস্টেমে খুব ব্যাপকভাবে ব্যবহৃত হয়।

তথ্যসূত্র
---------

1. ↑  Radio-Electronics, *Radio Receiver Technology*
**নারীদের অপরাধভীতি** বা নারীদের অপরাধের ভয় বলতে প্রকৃতরূপে নির্যাতিত হবার চেয়ে অপরাধের শিকার হওয়ার ভীতিকে বোঝায়। যদিও অপরাধের ভয় নারী-পুরুষ সকলের জন্য উদ্বেগজনক, তবুও অবিচ্ছিন্নভাবে দেখা গেছে যে সারা বিশ্বের নারীরা পুরুষদের তুলনায় অনেক বেশি পরিমাণে অপরাধের ভীতিতে ভোগে। যদিও বেশিরভাগ জায়গা এবং অপরাধের ক্ষেত্রে পুরুষদের প্রতিই প্রকৃত নির্যাতনের হার বেশি।

অপরাধভীতি অবস্থাটি অপরাধের শিকার হওয়ার ঝুঁকির সাথে সম্পর্কিত কিন্তু দুটি এক নয়; সুনির্দিষ্ট অপরাধের উল্লেখ না করে অপরাধের ভয়কে সাধারণীকরণ করা যেতে পারে এবং অনুমানকৃত ঝুঁকিটিকে একটি জনতাত্ত্বিক সাংখ্যমান হিসাবেও বিবেচনা করা যেতে পারে যা অপরাধভীতিতে ভূমিকা রাখে। অপরাধ ঘটার ঝুঁকি এবং ভয় দুটিই নারীদের মাঝে বেশি পরিমাণে থাকে।

নারীদের দৈনন্দিন জীবনে অপরাধভীতি নেতিবাচক প্রভাব ফেলতে পারে, যেমন- তাদের পরিবেশগত গতিশীলতা হ্রাস করা। গবেষণায় দেখা গেছে যে নারীরা কিছু নির্দিষ্ট আচরণ যেমন: রাতে একা একা চলাফেরা করা এড়াতে চান, কারণ তাঁরা অপরাধের আশঙ্কা করেন। কিন্তু যদি তাঁরা নিরাপদ বোধ করেন তবে এই কাজে তাঁরা স্বাচ্ছন্দ্য বোধ করে থাকেন।

কারণ
----

নারীদের অপরাধভীতি সম্পর্কিত কারণগুলোর বিষয়ে সামাজিক বিজ্ঞানীদের বিভিন্ন মতামত রয়েছে। কেউ কেউ যুক্তি দেখিয়েছেন যে নারীদের তীব্র অপরাধভীতি হয় পুরুষদের তুলনায় নারীর শারীরিক দুর্বলতার কারণে, যদিও নারীবাদীগণ সাধারণত এই সাধারণীকরণকে প্রতিহত করেন এবং প্রায়শই বৃহত্তর সামাজিক বিষয়গুলোকে কারণ হিসেবে দেখানোর চেষ্টা করেন।

ধর্ষণভীতি
---------

যেহেতু ধর্ষণমূলক নির্যাতন এখন পর্যন্ত সবচেয়ে বেশি ঘটা লিঙ্গজনিত অপরাধ, তাই কিছু নারীবাদী বিদ্বান পরামর্শ দিয়েছেন যে ধর্ষণভীতি নারীদের অপরাধভীতির সর্বাধিক গুরুত্বপূর্ণ এবং অনন্য কারণ। এমনকি তাঁরা বলেন যে ধর্ষণভীতিই আসলেই নারীদের অপরাধভীতি।

তথ্যসূত্র
---------

1. ↑  Stanko, Elizabeth A. (১৯৯৫)। "Women, Crime, and Fear"। *The Annals of the American Academy of Political and Social Science*। **539**: 46–58। এসটুসিআইডি 145294697। জেস্টোর 1048395। ডিওআই:10.1177/0002716295539001004।
2. ↑  Britton, Dana (২০১১)। *The Gender of Crime*। Lanham, MD: Rowman & Littlefield। পৃষ্ঠা 90। আইএসবিএন 978-1-4422-0970-1।
3. ↑  Snedker, Karen A. (২০১৫)। "Neighborhood Conditions and Fear of Crime A Reconsideration of Sex Differences"। *Crime & Delinquency* (ইংরেজি ভাষায়)। **61** (1): 45–70। আইএসএসএন 0011-1287। এসটুসিআইডি 145568221। ডিওআই:10.1177/0011128710389587।
4. ↑  Addington, Lynn A. (২০০৯)। "Fear of Crime and Perceived Risk"। *Oxford Bibliographies Online Datasets*। ডিওআই:10.1093/obo/9780195396607-0051।
5. ↑  Keane, Carl (১৯৯৮)। "Evaluating the Influence of Fear of Crime as an Environmental Mobility Restrictor on Women's Routine Activities"। *Environment and Behavior* (ইংরেজি ভাষায়)। **30** (1): 60–74। এসটুসিআইডি 144421329। ডিওআই:10.1177/0013916598301003।
6. ↑  Skogan, Wesley G.; Maxfield, Michael G. (১৯৮১)। *Coping with Crime: Individual and Neighborhood Reactions*। Sage Library of Social Research 124। Beverly Hills, CA: Sage Publications। আইএসবিএন 978-0-8039-1632-6।
7. ↑  Warr, Mark (১৯৮৪)। "Fear of Victimisation: Why Are Women and the Elderly More Afraid?"। *Social Science Quarterly* (65): 681–702।
8. ↑  Gordon, Margaret T.; Riger, Stephanie (১৯৮৯)। *The Female Fear*বিনামূল্যে নিবন্ধন প্রয়োজন। New York: The Free Press। আইএসবিএন 978-0-02-912490-1।
ডায়েটকারীর সমস্যা: এই স্কেলটি ০.১ পাউন্ডের বিশ্লেষণ করতে পারে না যেমন করে ডিজিটাল ডিসপ্লে দেখাবে, তবে কেবলমাত্র ০.২ পাউন্ডের ওজন পরিবর্তনের বিশ্লেষণ করতে পারে
পরিমাপবিজ্ঞানে, একটি পরিমাপ যন্ত্রের **লঘিষ্ঠ গণন** বা **ন্যূনাঙ্ক** (ইংরেজি: Least count, সংক্ষেপে **LC**) হলো পরিমাপ করা পরিমাণের ক্ষুদ্রতম মান যা যন্ত্রের স্কেলে সমাধান করা যেতে পারে। লঘিষ্ঠ গণন একটি যন্ত্রের নির্ভুলতার সাথে সম্পর্কিত; একটি যন্ত্র যা অন্য যন্ত্রের সাপেক্ষে একটি মানের ক্ষুদ্র পরিবর্তন পরিমাপ করতে পারে, সেটির একটি ক্ষুদ্র "লঘিষ্ঠ গণন" মান রয়েছে এবং তা আরও সুনির্দিষ্ট। যন্ত্র দ্বারা তৈরি যেকোনো পরিমাপ লঘিষ্ঠ গণনের বিশ্লেষণের চেয়ে কম পুনরাবৃত্তিযোগ্য বলে বিবেচিত হতে পারে। একটি যন্ত্রের লঘিষ্ঠ গণন যন্ত্রের নির্ভুলতার বিপরীতভাবে সমানুপাতিক।

উদাহরণস্বরূপ, সূর্যঘড়িতে কেবল দিনের আলোর ঘন্টার প্রতিনিধিত্বকারী স্কেল চিহ্নিত থাকতে পারে; এটা অন্তত এক ঘন্টার গণন হবে। দৌড়ের সময় ব্যবহৃত একটি স্টপওয়াচ সেকেন্ডের শততম ভাগে নেমে যেতে পারে, এটি যন্ত্রটির নূন্যাঙ্ক। স্টপওয়াচটি সূর্যালোকের চেয়ে সময়ের ব্যবধান পরিমাপের ক্ষেত্রে আরও সুনির্দিষ্ট কারণ এতে অতিবাহিত সময়ের প্রতিটি ঘন্টায় অধিক "অঙ্ক" (স্কেল অন্তর) থাকে। বিভিন্ন পরীক্ষা-নিরীক্ষায় ব্যবহৃত ভার্নিয়ার ক্যালিপার্স এবং স্ক্রু গজের মতো যন্ত্রগুলির সঠিক পাঠ পাওয়ার জন্য একটি যন্ত্রের নূন্যাঙ্ক একটি অত্যন্ত গুরুত্বপূর্ণ সরঞ্জাম।

লঘিষ্ঠ গণন পরিমাপের পরীক্ষামূলক ত্রুটির অন্যতম উৎস। একটি ভার্নিয়ার ক্যালিপার্সের লঘিষ্ঠ গণন হলো .০২ মিমি এবং একটি মাইক্রোমিটারের সর্বনিম্ন গণন হলো .০১ মিমি৷

লঘিষ্ঠ গণন ত্রুটি
-----------------

পরিমাপ যন্ত্র দ্বারা যে ক্ষুদ্রতম মান পরিমাপ করা যায় তাকে তার লঘিষ্ঠ গণন বা ন্যুনাঙ্ক বলে। পরিমাপ করা মান শুধুমাত্র এই মান পর্যন্ত ভালো। *লঘিষ্ঠ গণনা ত্রুটি* হলো যন্ত্রের বিশ্লেষণের সাথে সম্পর্কিত ত্রুটি।

একটি মিটার রুলারের ১ মিমি ভাগসংখ্যার ব্যবধান বা অন্তরে স্নাতক হতে পারে। একটি ক্যালিপার্সে একটি ভার্নিয়ার স্কেলে কমপক্ষে ০.১ মিমি গণন থাকতে পারে যখন একটি মাইক্রোমিটারে কমপক্ষে ০.০১ মিমি বা ১০ মাইক্রন গণন থাকতে পারে।

পদ্ধতিগত এবং এলোমেলো উভয় ত্রুটির সাথেই লঘিষ্ঠ গণন ত্রুটি ঘটে থাকে। উচ্চ নির্ভুলতার যন্ত্রগুলি লঘিষ্ঠ গণন ত্রুটি কমাতে পারে। পরিমাপিত পরিমাণের পুনরাবৃত্তি করে এবং ফলাফলের গাণিতিক গড় গ্রহণ করলে, গড় মান পরিমাণের প্রকৃত মানের খুব কাছাকাছি হবে।

স্ক্রু গজের লঘিষ্ঠ গণন নির্ণয়
------------------------------

*LC = P / n*
এখানে
***LC*** হলো লঘিষ্ঠ গণন বা ন্যূনাঙ্ক
***P*** হলো পিচ, স্ক্রু গজের স্ক্রুয়ের সরণ
***n*** হলো স্ক্রু গজের বৃত্তাকার স্কেলের ভাগসংখ্যা

তথ্যসূত্র
---------

1. ↑  William Woolsey Johnson *The Theory of Errors and Method of Least Squares*, Press of I. Friedenwald, 1890; page 1
মার্কিন যুক্তরাষ্ট্র ব্যাচেলর মেজর্স, ২০১৫–২০১৬
রামকৃষ্ণ মিশন শিক্ষনমন্দির, বেলুড় মঠ ক্যাম্পাস, পশ্চিমবঙ্গের একটি স্বনামধন্য বি.এড. কলেজ।
**শিক্ষায় স্নাতক** বা ইংরেজিতে "ব্যাচেলর অফ এডুকেশন" (বি.এড.) একটি পেশাদার স্নাতক উচ্চশিক্ষায়তনিক উপাধি যা ছাত্রছাত্রীদেরকে ভবিষ্যতে বিদ্যালয়ের শিক্ষক হিসাবে কাজের জন্য প্রস্তুত করে তোলে। তবে তানজানিয়া, কেনিয়া এবং অন্যান্য বিভিন্ন দেশে মাঠ পর্যায়ের কাজ এবং গবেষণার মতো অতিরিক্ত কাজ করাও পরিপূর্ণ শিক্ষক হওয়ার জন্য শর্ত বলে বিবেচিত হয়।

যুক্তরাষ্ট্র ও কানাডা
---------------------

মার্কিন যুক্তরাষ্ট্র এবং কানাডায় এই উপাধিটি যে প্রদেশ বা রাজ্যে বিশ্ববিদ্যালয়টি অবস্থিত, সেই স্থানের প্রয়োজনীয়তার উপর ভিত্তি করে এক থেকে পাঁচ বছর স্থায়ী কোনও পাঠ্যসূচীর মধ্যে সম্পন্ন কোর্সওয়ার্কের জন্য প্রদান করা হয়। কানাডায় বিএড ডিগ্রি শিক্ষকতার সনদের জন্য অবশ্য প্রয়োজন হয়।

বাংলাদেশ
--------

বাংলাদেশে সম্মানসহ শিক্ষায় স্নাতক (ব্যাচেলর অফ এডুকেশন অনার্স) একটি ৪ বছর মেয়াদী পাঠ্যক্রম। ১-৩ বছর মেয়াদী ডিপ্লোমা অনুমোদিত শিক্ষক প্রশিক্ষণ ইনস্টিটিউট বা কলেজগুলির দ্বারা প্রদত্ত শিক্ষার জন্য বা শিক্ষক হিসাবে বা শিক্ষার পাঠ্যক্রম বিশেষজ্ঞ হিসাবে বা সরকারী এবং বে-সরকারী শিক্ষাপ্রতিষ্ঠান বা যেকোন শিক্ষাপ্রতিষ্ঠান যেমন সেভ দ্য চিলড্রেন, ইউনিসেফ, জাতিসংঘের উন্নয়ন কর্মসূচি, বিএফইএস, এসএসইউএফ, এএসএ ইত্যাদি প্রাথমিক ও মাধ্যমিক বিদ্যালয় উভয় স্তরেই শিক্ষকতা পেশার জন্য শিক্ষায় স্নাতক উপাধি বাধ্যতামূলক।

তথ্যসূত্র
---------

1. ↑  লেখা। "ব্যবসায় শিক্ষায় পড়ে কম্পিউটারবিজ্ঞানের স্নাতক"। *Prothomalo*। সংগ্রহের তারিখ ২০২১-১০-২৫। [*স্থায়ীভাবে অকার্যকর সংযোগ*]
লখনউ মেইল
**লখনউ মেইল** ট্রেন হলো ভারতের অন্যতম গুরুত্বপূর্ণ রাজ্য উত্তর প্রদেশের রাজধানী লখনউ থেকে ভারতের রাজধানী দিল্লিতে যাওয়া-আসা কারী একটি রেল পরিসেবা। এই ট্রেনটির বিশেষত্ব হলো এটি ভারতের সর্বোচ্চ বগি সংবলিত ট্রেন যার বগি সংখ্যা ২৬ টি। এটি এই পথের সবচেয়ে গুরুত্বপূর্ণ ট্রেন যার কিনা আইএসও৯০০০ সনদ আছে; যা এটি পেয়েছিল ভোপাল এক্সপ্রেসের পরে।

বিশাল দেশ এবং নাগরিকদের অর্থনৈতিক অবস্থান বিবেচনায় ভারতে রেল ব্যবস্থা জনগনের যাতায়াতের জন্য একটি প্রয়োজনীয় এবং আবশ্যিক ব্যবস্থা। পুরো ভারত জুড়ে ১৫০,০০০ কিমি ব্যাপী রেল লাইন এই দাবীর পক্ষে যৌক্তিকতা প্রকাশ করে মাত্র। ২০১৪-১৫ অর্থ বছরে পুরো ভারতে সকল ট্রেন মিলে ৮৩৯.৭০ কোটি জনগনকে এক স্থান থেকে অন্য স্থানে পৌছে দিয়েছে। ভারতে ট্রেনের প্রথম প্রচলন শুরু হয় ১৮৫৩ সালে এবং ১৯৫১ সালে পুরো রেলব্যবস্থাকে সরকারিকরণ করা হয় এবং একটি প্রতিষ্ঠানে পরিনত করা হয় যা একত্রে ভারতীয় রেল নামে পরিচিত। একত্রিত হবার পর থেকেই ভারতীয় রেল ব্যবস্থাকে বিশ্বের সবচেয়ে বড় রেল ব্যবস্থা হিসাবে ধরা হয়। ভারতীয় রেলব্যবস্থা ১৯ টি অঞ্চলে বিভক্ত এবং এখানে ৬৮ টি বিভাগ রয়েছে।

ট্রেনটিতে আছে সিবিসি কাপ্লিং যা কিনা ট্রেন চলার সময় কম ঝাকি উৎপাদন করে যাত্রীদের যাত্রাকে আরামদায়ক করে এবং বগি সমূহ একে অন্যের সহিত খুব শক্তভাবে এঁটে রাখতে সহায়তা করে। ট্রেনটি বিশাল সংখ্যাক যাত্রীকে এটার ভেতরে নিতে সক্ষম। ট্রেনটিতে আছে ভারতের মধ্যে সর্বোচ্চ সংখ্যাক এসি বগি যার পরিমাণ ১১ টি (রাজধানী ও শতাব্দী ট্রেন উচ্চ সেবার বাইরে একমাত্র গুজরাত মেইল ট্রেন নং ১২৯০১/১২৯০২ ব্যতীত যার এসি বগি সংখ্যা ১২)। বিভিন্ন ধরনের বুকিং শ্রেণীর মধ্যে আছে এসি-১, এসি-২, এসি-৩, স্রিপার এবং জেনারেল।

যাত্রা
------

দিল্লি থেকে ট্রেনটি(#১২২৩০) যাত্রা আরম্ভ করে রাত ২২:১০ মিনিটে এবং পরবর্তী সকাল ০৬:৪৫ মিনিটে তা লখনউতে পৌছে যায়। ফিরতি ট্রেনটি লখনউ ছেড়ে যায় ২২:১৫ মিনিটে এবং দিল্লি পৌঁছে যায় সকাল ৭:১০ মিনিটে। লখনউ এক্সপ্রেস তার ৮ ঘণ্টার যাত্রাতে ৪৯৩ কি মি পথ অতিক্রম করে যে যে স্থান সমূহ স্পর্শ করে সেগুলি হলো লখনউ, হারদৌ, শাহজাহানপুর, বেরিলি, রামপুর, মোরাদাবাদ, হাপুর, গাজিয়াবাদ, নতুন দিল্লি। ট্রেনটি সপ্তাহের ৭ দিনই যাতায়াত করে এবং এই পথে সবচেয়ে জনপ্রিয় ট্রেন হিসাবে সুপরচিত।

তথ্যসূত্র
---------

1. ↑  "New 02112 Lucknow Mumbai LTT Special Train"। irctcnews.in। ৬ সেপ্টেম্বর ২০১৫। সংগ্রহের তারিখ ১৩ অক্টোবর ২০১৫।
2. ↑  "INDIAN RAILWAYS RESERVATION ENQUIRY"। gov.in। সংগ্রহের তারিখ ১৩ অক্টোবর ২০১৫।
3. ↑  "Lucknow Mail Route"। cleartrip.com। ২৭ মে ২০১৫ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৫।
4. ↑  "Express/Superfast Train Names with Details"। indianrail.gov.in। সংগ্রহের তারিখ ১৩ অক্টোবর ২০১৫।
***টেক্কা রাজা বাদশা*** স্টার জলসায় সম্প্রসারিত একটি টেলিভিশন ধারাবাহিক। এটি প্রথম সম্প্রচার করা হয় ১৬ জুলাই ২০১৮ সালে। এখন এটি ডিজিটাল প্ল্যাটফর্ম হটস্টার সম্প্রচার করা হয়। প্রধান ভূমিকায় অভিনয় করেছেন যুবরাজ চৌধুরী (এর আগে কালার্স বাংলার শো 'রূপকথায়' অভিনয় করেছিলেন), সোমরাজ মাইতি (এর আগে স্টার জলসায় ঠিক যেন লাভ স্টোরি, কালার্স বাংলায় গৌরীদান এবং জি বাংলাতে, এই ছেলেটা ভেলভেলেটাতে অভিনয় করেছিলেন), নবাগত সৌমিক সাহা, টনি লাহা রায় (জি বাংলাতে তুমি রবে নিরোবে এবং বাক্স বদল খ্যাতি এবং কালার্স বাংলার বেনে বউ অভিনয় করেছিলেন, মৌসুমী প্রিয়া দেবনাথ (এর আগে স্টার জলসায় পটল কুমার গানওয়ালা এবং কালার্স বাংলার রূপকথায় অভিনয় করেছিলেন) এবং দেবচন্দ্রিমা সিংহ রায় (এর আগে কালার্স বাংলায় কাজল লতাতে অভিনয় করেছিলেন)। ধারাবাহিকটি অমিতাভ বচ্চন-ঋষি কাপুর অভিনীত ১৯৭৭ সালে নির্মিত এবং মনমোহন দেসাই পরিচালিত চলচ্চিত্র "অমর আকবর অ্যান্টনি"-র ভিত্তিতে নির্মাণ করা হয়েছিল। ধারাবাহিকটি লিখেছেন স্নেহাশিস চক্রবর্তী, যিনি খোকাবাবু, জড়োয়ার ঝুমকো, তুমি রবে নীরবে, এবং রাখি বন্ধনের জন্য পরিচিত। দৈনিক ধারাবাহিক 'সন্ন্যাসী রাজা'র জায়গায় দেখানো হয়েছিল টেক্কা রাজা বাদশা।

পটভূমি
------

তিন সম্পর্কহীন যুবকদের বন্ধুত্বের ফলে সম্পূর্ণ বিভ্রান্তি ও হতাশাজনক পরিণতি, সাথে বিশৃঙ্খলা সৃষ্টি হয়,যা নিয়ে গল্প এগিয়ে যায়।

রাজা একজন খুব ভালো গায়ক, তবে গ্রামের একজন সাধারণ ছেলে। বোকা হলেও সে সৎ,বিনয়ী। তার সততা এবং সদয়তা তাকে সর্বদা সমস্যার মধ্যে নিয়ে যায়। অন্যদিকে বাদশা হল একজন সৎ পুলিশ অফিসার। সে অপরাধী ও অপরাধকে ঘৃণা করে। ভাগ্যের চাকা বাতাসে নড়ে, যখন রাজা টেক্কাচোরের সাথে মিলিত হয়। যদিও টেক্কা ভালো মনের মানুষ, তবে সে একজন চোর। টেক্কা, রাজা এবং বাদশা কিছু রহস্য দ্বারা যুক্ত বলে মনে হয়। রহস্য যা তাদের অতীতে লুকিয়ে আছে। এই হল টেক্কা, রাজা, বাদশা এবং তাদের যাত্রার গল্প।

অভিনয়
------

টেক্কা চরিত্রে যুবরাজ চৌধুরী, রাজা চরিত্রে সোমরাজ মাইতি, বাদশা চরিত্রে সৌমিক সাহা, দার্জিলিং চরিত্রে মৌসুমী প্রিয়া দেবনাথ, আরাধ্যার চরিত্রে দেবচন্দ্রিম সিংহ রায়, তীর/গুরুমা চরিত্রে টেরি লাহা রায়, যুগ / ড্রাগ ডিলার চরিত্রে গৌরব ঘোষাল, দীনেশ চরিত্রে বিমল চক্রবর্তী, রাত্রীর চরিত্রে মৌমিতা চক্রবর্তীআধাধ্যায়ের, আরাধ্যার বোনের চরিত্রে কোঠা চক্রবর্তী, আরাধ্যার বোনের চরিত্রে রিমঝিম রিমস, যুগের মা চরিত্রে সোনালী চ্যাটার্জী এবং অন্যান্য শিল্পীবৃন্দ।।

তথ্যসূত্র
---------

1. 1 2  "Tekka Raja Badshah to hit small screens soon"। *Times of India*। ১৫ জুন ২০১৮। সংগ্রহের তারিখ ১৮ জুন ২০১৮।
2. 1 2 3  "আসছে 'টেক্কা রাজা বাদশা', নায়িকার ভূমিকায় কারা"। ১৫ জুন ২০১৮। সংগ্রহের তারিখ ১৮ জুন ২০১৮।
| টেকসই পরিবহন |
| --- |
| দীর্ঘস্থায়িত্ব প্রাসঙ্গিক |
| Public transport, goods delivery, private transport and pedestrians in Leidsestraat, Amsterdam |
| 
এছাড়াও প্রাসঙ্গিক: |
| * পরিবহন
* বিশ্ব উষ্ণায়ন
* নবায়নযোগ্য শক্তি
* Sustainable city
 |
| 
টেকসই পরিবহনের পরিপ্রেক্ষিত: |
| * Carbon neutral fuel
* বৈদ্যুতিক যানবাহন
* Green vehicle
* Plug-in hybrid
* সড়ক নিরাপত্তা
* টেকসই পরিবহন
* Transportation demand management
 |
|  Sustainable transport toolbox |
| * Outline of sustainability
* Index of sustainability articles
 |
|  |
| * দে
* স
 |

পরিষ্কার গতিশীলতার সম্ভাব্য দৃশ্য
২000 সাল নাগাদ দেশপ্রতি মনুষ্যসৃষ্ট গ্রিনহাউজ গ্যাসের মাথাপিছু নির্গমন।
**টেকসই পরিবহন** একটি পরিবহন বিষয়ক বিস্তৃত বিষয়, যা টেকসই সামাজিক, অর্থনৈতিক, পরিবেশগত এবং জলবায়ুর প্রভাবকে বর্ণনা করে। টেকসই অবস্থা মূল্যায়নের উপাদানগুলোর মধ্যে রয়েছে মাটি, পানি ও বায়ু, এই তিন মাধ্যমে ব্যবহারের জন্য নির্দিষ্ট যানবাহন যেগুলো পরিবহন ব্যবস্থায় চলাচলের অবকাঠামো হিসেবে (সড়কপথ, রেলপথ, আকাশপথ, জলপথ) ব্যবহৃত হয়ে থাকে। যাত্রীবাহী,পন্য ও মালামাল পরিবহন এবং সরবরাহের টেকসই অবস্থা মূলত পরিবহন ব্যবস্থার কার্যকারিতা এবং দক্ষতার প্রতিচ্ছবি, পরিবেশগত এবং জলবায়ুর প্রভাবওটেকসই পরিবহন দ্বারা পরিমাপ করা হয়। 

স্বল্প-মেয়াদে বিভিন্ন যন্ত্রে জ্বালানির অনিয়ন্ত্রিত ব্যবহার এবং নগরায়নের ক্রমবর্ধমান উন্নয়নে উৎসাহিত করে, অন্যদিকে দীর্ঘমেয়াদী লক্ষ্যগুলি জীবাশ্ম ভিত্তিক শক্তি থেকে নবায়নযোগ্য শক্তি এবং অন্যান্য নবায়নযোগ্য উৎস ব্যবহারে জোর দেয়। পরিবহন ব্যবস্থা সার্বিক দিক বিবেচনায় চাহিদা ও যোগানের নিখুঁত ও টেকসইতা পরিমাপে চলমান থাকে। 

স্থায়ী পরিবহন ব্যবস্থা পরিবেশগত, সামাজিক ও অর্থনৈতিক স্থায়িত্বের জন্য ইতিবাচক অবদান রাখে। সামাজিক ও অর্থনৈতিক প্রয়োজনীয় সংযোগগুলি সরবরাহের জন্য পরিবহন ব্যবস্থা বিদ্যমান, এবং জনগণ নিজ প্রয়োজনে গতিশীলতার প্রস্তাবিত সুযোগগুলি গ্রহণ করে, সমাজ নিম্ন কার্বন নিঃসৃত পরিবহন বিকল্পগুলি থেকে উপকার লাভ করে।  পরিবহন ব্যবস্থার যে পরিবেশগত, সামাজিক ও অর্থনৈতিক খরচগুলি হ্রাস পেয়েছে, তার জন্য গতিশীলতা বৃদ্ধির সুবিধার প্রয়োজন।

তথ্যসূত্র
---------

1. ↑  *Addressing Sustainability in Transportation Systems: Definitions, Indicators, and Metrics*
2. ↑  *Helping to Build a Safe and Sustainable Transportation Infrastructure*
3. ↑  Schafer, A. (1998) "The global demand for motorized mobility." *Transportation Research A* **32**(6), 455-477.
4. ↑  "LEDS in Practice: Fight poverty"। *Low Emission Development Strategies Global Partnership (LEDS GP)*।
**টেইলর হাইওয়ে** (ইংরেজি: Taylor Highway; ক্রমিকভাবে **আলাস্কা রুট ৫**) হল ইউএস প্রদেশ আলাস্কার একটি হাইওয়ে যা টেটলিন জংশন থেকে প্রায় ১৬০ মাইল (২৫৮ কিমি), আলাস্কা হতে ১১ মাইল (১৭ কিমি) দক্ষিণে আলাস্কা হাইওয়ে থেকে ঈগল এর দিকে অবস্থিত।

পথের বর্ণনা
-----------

টেইলর হাইওয়ে
হাইওয়ের প্রথম ৬০ মাইল (৯৭ কিমি) রাস্তা পিচঢালা, বাকিটুকু নুড়িঢালা। এই হাইওয়েটি অক্টোবর থেকে এপ্রিল পর্যন্ত অটোমোবাইল এর জন্য উন্মুক্ত থাকে, কিন্তু শীতকালে কেবল স্নোমোবাইল চলে। হাইওয়ের নিকটে চল্লিশমাইল জুড়ে বড় বলগাহরিণের দল ভ্রমণ করে। এই হাইওয়ে ফোর্টিমাইল রিভার জুড়ে জাতীয় বন্য এবং সুদৃশ্য নদীতে প্রবেশ করার সুযোগ করে দেয়।

ইতিহাস
------

ঈগল, ঐতিহাসিক ফোর্টিমাইল মাইনিং ডিস্ট্রিক্ট এবং চিকেন প্রবেশের জন্য ১৯৫৩ সালে এটিকে নির্মাণ করা হয়। এটি টেটলিন থেকে জ্যাক ওয়েড জংশনে টপ অব দ্য ওয়ার্ল্ড হাইওয়ের ৯৬ মাইল (১৫৪ কিমি) সাথে যুক্ত হয়, বছরের বিভিন্ন সময়ে ডাউসন সিটি, ইউকুন-এ প্রবেশপথ খোলার জন্য। জ্যাক ওয়েড জংশন থেকে ডাউসন সিটি পর্যন্ত দূরত্ব এর ৭৯ মাইল (১২৭ কিমি)।

গুরুত্বপূর্ণ ছেদসমূহ
--------------------

| অবস্থান | মাইল | কিলোমিটার | গন্তব্য | টীকা |
| --- | --- | --- | --- | --- |
| টেটলিন জংশন | ০.০০ | ০.০০ | একে-২ (আলাস্কা হাইওয়ে - টোক, কানাডা) | আলাস্কা রুট ৫-এর দক্ষিণ প্রান্ত এবং টেইলর হাইওয়ে |
| চিকেন | ৬৬ | ১০৬ | এয়ারপোর্ট রোড | চিকেন এয়ারপোর্ট-এর দিকে |
| জ্যাক ওয়েড জংশন | ৯৬ | ১৫৪ | টপ অব দ্য ওয়ার্ল্ড হাইওয়ে - পূর্ব ডাউসন সিটি | টপ অব দ্য ওয়ার্ল্ড হাইওয়ের পশ্চিম প্রান্ত |
| ঈগল | ১৬০ | ২৫৭ | ফ্রন্ট স্ট্রীট | আলাস্কা রুট ৫-এর উত্তর প্রান্ত |

আরো দেখুন
---------

* আলাস্কার রুটসমূহের তালিকা

তথ্যসূত্র
---------

1. 1 2  "Opening the Taylor Highway"। *Newsminer*। সংগ্রহের তারিখ ৮ এপ্রিল ২০১৪।

বহিঃসংযোগ
---------


উইকিমিডিয়া কমন্সে **টেইলর হাইওয়ে** সংক্রান্ত মিডিয়া রয়েছে।

* জমি ব্যবস্থাপনা দপ্তরঃ টেইলর হাইওয়ে (ইংরেজি)
* ওয়েবসাইট ভন চিকেন, আলাস্কা (ইংরেজি)
* ঈগল ঐতিহাসিক সোসাইটি ও জাদুঘর (ইংরেজি)
**ড. দীপালী পন্ত জোশী** ভারতীয় রিজার্ভ ব্যাংকের একজন প্রাক্তন নির্বাহী পরিচালক (তিনি ২০১৭ সালে অবসর গ্রহণ করেছেন)। তিনি একজন অর্থনীতিবিদ, যিনি অর্থনৈতিক বিষয়ে বিভিন্ন পত্রিকায় কলাম লিখে থাকেন। তিনি তাঁর কর্মজীবনে মুদ্রা পরিচালনা বিভাগ, আইন বিভাগ এবং পূর্বানুমান বিভাগে পেশাগত দায়িত্ব পালন করেছেন। তিনি তথ্য অধিকার আইনের আওতায় প্রথম উত্তরবিচারকারী কর্তৃপক্ষ ছিলেন, পাশাপাশি তিনি ইনস্টিটিউট অফ ব্যাংকিং পার্সোনাল সিলেকশন (আইবিপিএস)-এর পরিচালনা পরিষদের একজন সদস্য ছিলেন। এছাড়াও তিনি ভারতীয় রিজার্ভ ব্যাংক নোট মুদ্রণ প্রাইভেট লিমিটেডের (বিআরবিএনএমপিএল)-এর পরিচালক ছিলেন। তিনি রাজস্থানের আরবিআই-এর আঞ্চলিক পরিচালক হিসাবেও দায়িত্ব পালন করেছেন। কার্যনির্বাহী পরিচালক পদে নিযুক্ত হওয়ার পূর্বে তিনি গ্রাহক সেবা বিভাগ এবং পল্লী পরিকল্পনা ও ঋণ বিভাগের দায়িত্বে কর্মরত ছিলেন।

প্রারম্ভিক জীবন
---------------

দীপালী পন্ত জোশী এলাহাবাদের সেন্ট মেরি কনভেন্টে এবং এলাহাবাদ বিশ্ববিদ্যালয়ে পড়াশোনা করেছেন। তাঁর বাবা মি. জগদীশ মোহন পন্ত এলাহাবাদ হাইকোর্টের একজন উকিল ছিলেন এবং পরবর্তীকালে উত্তর প্রদেশ রাজ্যের মহাপরিপালক এবং সরকারি অছি হিসেবে কর্মরত ছিলেন। তাঁর মা অধ্যাপক চন্দ্র পান্ত এলাহাবাদ বিশ্ববিদ্যালয়ে ইতিহাস বিভাগে পাঠদান করেছেন।

ব্যক্তিগত জীবন
--------------

দীপালী পন্ত জোশী তাঁর বাবা মায়ের একমাত্র সন্তান। তিনি রাজীব জোশী নামে এক ব্যক্তির সাথে বিবাহ বন্ধনে আবদ্ধ হয়েছিলেন। তাঁদের দুটি ছেলে রয়েছে; যাদের নাম পরিতোষ এবং কুনাল।

পেশা
----

দীপালী পন্ত জোশী হার্ভার্ড বিশ্ববিদ্যালয়ের এশিয়া সেন্টারের একজন সহযোগী ছিলেন; যেখানে তিনি অর্থসংস্থান এবং অর্থনৈতিক ক্ষেত্রে ডক্টরাল গবেষণা করেছেন। তিনি এলাহাবাদ বিশ্ববিদ্যালয়ের আইন ও পরিচালনা বিভাগ থেকে ডক্টরেট ডিগ্রি অর্জন করেছেন। তিনি ১৯৮১ সালে সরাসরি ভারতীয় রিজার্ভ ব্যাংক-এ যোগ দিয়েছেন এবং তখন থেকেই রিজার্ভ ব্যাংকের সাথে কাজ করে যাচ্ছেন। নাগরিক ব্যাংক ও মুদ্রা পরিচালনার দায়িত্বে থাকা প্রধান জেনারেল এবং আরবিআই হায়দ্রাবাদের প্রশাসনিক দায়িত্বে কর্মরত অবস্থায় তিনি বেশ কয়েকটি গুরুত্বপূর্ণ পেশাদার দায়িত্ব পালন করেছেন। তিনি অন্ধ্র প্রদেশ রাজ্যের ব্যাংকিং খাতের ন্যায়পাল, ব্যাংকার্স প্রশিক্ষণ কলেজের অধ্যক্ষ এবং অন্ধ্র ব্যাংকের বোর্ড পরিচালক হিসেবে কাজ করেছেন। তিনি পূর্বে পল্লী পরিকল্পনা ও ঋণ বিভাগের প্রধান মহাব্যবস্থাপক হিসেবে কাজ করেছেন। তিনি ব্যাংকে কাজ করার পাশাপাশি একজন লেখকও; তিনি এপর্যন্ত চারটি উল্লেখযোগ্য বই রচনা করেছেন। তিনি কলেজ অফ অ্যাগ্রিকালচারাল ব্যাংকিং, মুসৌরীর আইএএস একাডেমি, হায়দ্রাবাদের প্রশাসনিক স্টাফ কলেজ এবং বিভিন্ন ভারতীয় ও বিদেশী বিশ্ববিদ্যালয়গুলোতে বক্তৃতা প্রদান করেন। তিনি বেশ কয়েকটি গুরুত্বপূর্ণ আন্তর্জাতিক সম্মেলনে আরবিআই-এর প্রতিনিধিত্ব করেছেন।

তথ্যসূত্র
---------

1. ↑  "Bloomberg - Are you a robot?"। *www.bloomberg.com*। সংগ্রহের তারিখ ২০১৯-০১-০৩।
2. ↑  Press Releases by Reserve Bank of India,Date : 1 Jan 2013
3. ↑  "Deepali Pant Joshi: Indian rural banking sector – big challenges and the road ahead"। ১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৩।
**স্যান্ডস্পিট সৈকত** করাচি, সিন্ধু, পাকিস্তানের দক্ষিণ পশ্চিমে অবস্থিত একটি সমুদ্র সৈকত। এটি একটি খুব বিখ্যাত পর্যটন স্পট।

এখানে শৈবাল এবং কাঁকড়া সহ সামুদ্রিক জীবনের একটি উল্লেখযোগ্য বৈচিত্র্য পাওয়া যায়। অগভীর পানি সাঁতার এবং রোদস্নানের জন্য আদর্শ। এটির একটি অস্বাভাবিক পাথুরে গঠন আছে। করাচির স্যান্ডস্পিট সৈকত ঘুরাফেরা ও বিনোদনের জন্য বেশ জনপ্রিয় স্পট। স্যান্ডস্পিট সমুদ্র সৈকতের সুবিধাগুলির মধ্যে রয়েছে ঘোড়ার পিঠ এবং উটে চড়া।

স্যান্ডস্পিট সৈকত সবুজ এবং জলপাই রিডলি কচ্ছপের জন্য একটি বাসস্থান, যা গত দুই দশক ধরে সিন্ধু বন্যপ্রাণী বিভাগ দ্বারা বাস্তবায়িত হয়েছে। শীতের শুরুতে বাসা বাঁধে। সাম্প্রতিক বছরগুলোতে WWF- পাকিস্তান স্যান্ডস্পিট সৈকতে একটি জলাভূমি কেন্দ্র স্থাপন করে কচ্ছপ সংরক্ষণ কার্যক্রমের সাথে জড়িত রয়েছে।

তথ্যসূত্র
---------

1. ↑  KARACHI: Students clean Sandspit beach Dawn (newspaper), Published 15 November 2006, Retrieved 24 March 2021
2. ↑  Faiza Ilyas (২৪ জুলাই ২০১২)। "Marine turtle habitat at Hawkesbay, Sandspit must be protected"। *Dawn (newspaper)*। সংগ্রহের তারিখ ২৪ মার্চ ২০২১।
3. ↑  "Wild life of Pakistan, Green Sea Turtle"। ৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০২১।
**ইউএমসি জুট মিলস লিমিটেড** বাংলাদেশের নরসিংদী জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। মুলতঃ ইউনাইটেড জুট মিল, মেঘনা জুট মিল ও চাঁদপুর জুট মিল - এই তিনটি পৃথক মিলের সমন্বয়ে গড়ে উঠেছে এই প্রতিষ্ঠানটি।

অবস্থান
-------

বাংলাদেশের মধ্যাঞ্চলের ঢাকা বিভাগের নরসিংদী জেলার সদর উপজেলার সাটিরপাড়ায় এই শিল্প প্রতিষ্ঠানটি অবস্থিত।

ইতিহাস
------

এই শিল্প প্রতিষ্ঠানটির ইউনাইটেড মিলটি ১৯৬২ সালে, মেঘনা মিলটি ১৯৬৬ সালে ও চাঁদপুর মিলটি ১৯৬৭ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো
--------

এই বৃহদায়তন শিল্প-কমপ্লেক্সটি ৫২.২৯১২ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা
---------------------------

এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬ হাজারেরও অধিক কর্মী নিয়োজিত রয়েছে।

উৎপাদন ক্ষমতা
-------------

এই মিলে রয়েছে ৩৭৪ হেসিয়ান ও ৪৬৫ সেকিং লুম এবং গড়ে এর মাসিক উৎপাদন ক্ষমতা ৪৪৯ মেট্রিক টন হেসিয়ান ও ১,৬৫৫ মেট্রিক টন সেকিং লুম।

উৎপাদিত পণ্য
------------

* কাপড়
* থলে।

বাণিজ্য
-------

১০০ ভাগ রপ্তানিমুখী এই প্রতিষ্ঠান থেকে প্রতিবছর প্রচুর বৈদেশিক মুদ্রা আয় হয়।

আরও দেখুন
---------

* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

তথ্যসূত্র
---------

1. 1 2 3 4 5  "COMPANY PROFILES OF MEMBERS : Bangladesh Jute Mills Limited"। মেট্রোপলিটন চেম্বার অফ কমার্স অ্যান্ড ইন্ডাস্ট্রি, ঢাকা (MCCI)। ৬ মার্চ ২০১৮। ১৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৯।
2. ↑  "জনবল সংকটে চট্টগ্রামের ১০ রাষ্ট্রায়ত্ত পাটকল"। *দৈনিক যুগান্তর*। ৬ মার্চ ২০১৮। সংগ্রহের তারিখ ১৭ জুন ২০১৯।
3. ↑  "রাষ্ট্রায়ত্ত ২৬ পাটকল আধুনিকায়ন করবে চীন"। *দৈনিক বণিক বার্তা*। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৯।
4. 1 2 3 4  "ইউ.এম.সি. জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৫ মার্চ ২০১৫। সংগ্রহের তারিখ ১৭ জুন ২০১৯।
5. ↑  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ১৭ জুন ২০১৯।

বহি:সংযোগ
---------

* ইউ.এম.সি. জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।
তরঙ্গ যখন কোন সরু রন্ধ্র (তরঙ্গদৈর্ঘের চেয়ে ছোট) এর মধ্য দিয়ে যায় তখন কিছুটা বেঁকে যায় এবং জ্যামিতিক ছায়া উৎপন্ন করে। তরঙ্গের এই ধর্ম অপবর্তন (Diffraction) নামে পরিচিত।

অপবর্তন
সরু রন্ধ্রে তরঙ্গের এই ধর্ম ব্যাখ্যা করার জন্য ক্রিস্টিয়ান হাইগেনস একটি নীতি প্রস্তাব করেন যা হাইগেনের নীতি নামে পরিচিত।

হাইগেনের নীতি
-------------

"প্রাথমিক তরঙ্গমুখের (wavefront) প্রতিটি বিন্দু এক একটি গৌণ গোলাকার ছোট তরঙ্গের(wavelets) উৎস এবং প্রতিটি প্রাথমিক তরঙ্গমুখ ঐ ছোট গোলাকার তরঙ্গগুলোর সমষ্টি। এই ছোট তরঙ্গগুলো প্রাথমিক তরঙ্গের সমান বেগ ও কম্পাঙ্ক নিয়ে অগ্রসর হয়।"

**ওয়েবফ্রন্ট হলো তরঙ্গস্থিত** **কতগুলো বিন্দু যারা সমদশায় থাকে।**
**হাইগেনের নীতির ব্যখ্যাঃ**

**চিত্র-০১**
সাধারনত আলো সরল পথে চলে এবং আলোর একটি ছোট অংশ পর্দার D (চিত্র-০১) তে দৃশ্যমান হয়। যদি রন্ধ্রটি আরো সরু (তরঙ্গদৈর্ঘের চেয়ে ছোট) হয় তাহলে আলো কিছুটা ছড়িয়ে যায়।

পর্দাটি সরিয়ে একটি ফটোগ্রাফিক প্লেট স্থাপন করা হলে চিত্র-০১ এর মতো চিত্র পাওয়া যায়। ফটোগ্রাফিক প্লেটের ছবিটি সবচেয়ে বেশি প্রগাড় হবে সোজা মধ্যবিন্দু D তে। কোণ যতই বৃদ্ধি পাবে ততই এর প্রগাড়তা কমতে থাকে, যেমন - C ও E বিন্দু।

তথ্যসূত্র
---------

1. ↑  *Fundamentals of Otics*। আইএসবিএন 0-07-085346-0।
**ছদ্মনাম** কোনো ব্যক্তি বা ক্ষেত্রবিশেষে কোনো গোষ্ঠীর স্বগৃহীত ও স্বব্যবহৃত কাল্পনিক নাম।

ছদ্মনাম ব্যবহারের প্রধান উদ্দেশ্য কোনো ব্যক্তির প্রকৃত পরিচয় গোপন রাখা। শুধুমাত্র লেখকেরাই ছদ্মনাম ব্যবহার করেন না, গ্র্যাফিটি শিল্পী, প্রতিবাদী আন্দোলনকারী অথবা সন্ত্রাসবাদী এমনকি কম্পিউটার হ্যাকারেরাও ব্যবহার করেন এই জাতীয় নকল নাম। অভিনেতা, গায়ক বা অন্যান্য শিল্পীরা অনেক সময় নিজেদের জাতিগত পরিচয় গোপন রাখার জন্য মঞ্চনাম ব্যবহার করেন।

কোনো কোনো ক্ষেত্রে ছদ্মনাম গ্রহণের কারণ হয় সাংস্কৃতিক বা সাংগাঠনিক ঐতিহ্য। কোনো কোনো ধর্মীয় সংঘের সদস্যদের ধর্মীয় নাম এবং কমিউনিস্ট পার্টি নেতৃবৃন্দের ব্যবহৃত "ক্যাডার নাম" এর উদাহরণ। যথা: ট্রটস্কি ও স্তালিন।

কোনো কোনো ক্ষেত্রে আবার একাধিক ব্যক্তি একক ছদ্মনামের আড়ালেও লিখে থাকেন। কোনো রচনার সহকারী লেখকবৃন্দের ক্ষেত্রে এই জাতীয় ছদ্মনাম গ্রহণের প্রবণতা দেখা যায়। যেমন: এলারি কুইন বা নিকোলাস বরবাকি।

বাংলা সাহিত্যে
--------------

বাংলা ভাষাতে ছদ্মনাম গ্রহণের প্রথাটি সুপ্রচলিত। কৈশোরে রবীন্দ্রনাথ ঠাকুর "ভানুসিংহ ঠাকুর" ছদ্মনামে কয়েকটি কবিতা রচনা করেছিলেন। বিশিষ্ট লেখক রাজশেখর বসু স্বনামে অনুবাদ সাহিত্য, প্রবন্ধ ইত্যাদি রচনা করলেও, তার প্রসিদ্ধ শ্লেষাত্মক গল্পগুলি লিখতেন "পরশুরাম" ছদ্মনামে। কালীপ্রসন্ন সিংহ, প্যারীচাঁদ মিত্র, সমরেশ বসু, নারায়ন গঙ্গোপাধ্যায়, বলাইচাঁদ মুখোপাধ্যায় (বনফুল), চারুচন্দ্র চক্রবর্তী, সুনীল গঙ্গোপাধ্যায় প্রমুখেরা ছদ্মনামে বহু উপন্যাস গল্প রচনা করেছেন। আধুনিক লেখক মণিশংকর মুখোপাধ্যায় তার শংকর ছদ্মনামেই সর্বাধিক পরিচিত। সত্যজিৎ রায়ের ফেলুদা সিরিজের বিখ্যাত চরিত্র লালমোহন গাঙ্গুলিরও "জটায়ু" ছদ্মনাম ছিল।

বহিঃসংযোগ
---------

* An extensive list of pseudonyms
* Another list of pseudonyms
* The U.S. copyright status of pseudonyms
**শালিগ্রামম** দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল৷ ১৯৭৭ খ্রিস্টাব্দে চেন্নাই শহরের অনুভূত হওয়ার পূর্বে এটি পূর্বতন কাঞ্চীপুরম জেলার সঈদাপেট তালুকের অন্তর্ভুক্ত ছিল।

অবস্থান
-------

শালিগ্রামম লোকালয়ের পূর্ব‌ দিকে বড়পালনি, পশ্চিম দিকে বৃকমবক্কম, দক্ষিণ দিকে কলাজ্ঞ করুণানিধি নগর ও উত্তর দিকে কোয়মবেড়ু রয়েছে। আর্কট রোডের উপর অবস্থিত এই লোকালয়ের নিকটতম রেলস্টেশন হল কোটমবক্কম রেলওয়ে স্টেশন। অতি নিকটে রয়েছে পোরূর সড়ক জংশন ও বড়পালনি মেট্রো স্টেশন। এটি কূবম নদীর দক্ষিণ তীরে অবস্থিত।

রামানুজ ও শালিগ্রামম
--------------------

দক্ষিণ ভারতের প্রখ্যাত দার্শনিক রামানুজ আচার্য ১০১৭ খ্রিস্টাব্দে শ্রীপেরুম্বুদুরে জন্মগ্রহণ করেছিলেন। ছোটবেলায় তিনি তাঁর গুরু যাদব প্রকাশের কাছ থেকে বেদ শেখার জন্য কাঞ্চী যান। তিনি গৃহ ত্যাগ করেন এবং শ্রীরঙ্গমের জ্যোতিরাজ নামে এক সন্ন্যাসীর কাছ থেকে দীক্ষা নেন। রামানুজ মহীশূরের শ্রীরঙ্গম থেকে শালিগ্রামম নামক স্থানে চলে এসেছিলেন। রামানুজ সেই অঞ্চলে বারো বছর বৈষ্ণব মত প্রচার করেছিলেন। এর পরে বৈষ্ণব মত প্রচারের জন্য তিনি পুরো ভারত ভ্রমণ করেছিলেন। ১১৩৩ খ্রিস্টাব্দে তিনি ১২০ বছর পূর্ণ করেন এবং ব্রাহ্মণ হন।

তথ্যসূত্র
---------

1. ↑
2. ↑  "Chennai Historical Timeline"। *ExploCity*। ২২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৯ সেপ্টে ২০১২।
3. ↑  "Sri Ramanuja's gift to the Lord"। *The Hindu*। India। ২৪ ডিসেম্বর ২০১২।
4. ↑  C. J. Bartley (২০১৩)। *The Theology of Rāmānuja: Realism and Religion*। Routledge। পৃষ্ঠা 1–4, 52–53, 79। আইএসবিএন 978-1-136-85306-7।
**স্পেন জাতীয় অনূর্ধ্ব-২৩ ফুটবল দল** (ইংরেজি: Spain national under-23 football team; যা **স্পেন অলিম্পিক ফুটবল দল** অথবা **স্পেন অনূর্ধ্ব-২৩** নামেও পরিচিত) হচ্ছে আন্তর্জাতিক ফুটবলে স্পেনের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম স্পেনের ফুটবলের সর্বোচ্চ নিয়ন্ত্রক সংস্থা রয়্যাল স্প্যানিশ ফুটবল ফেডারেশন দ্বারা নিয়ন্ত্রিত হয়। ১৯৬৯ সালের ১৮ই জুন তারিখে, স্পেন অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; যুগোস্লাভিয়ার নোভি সাদে অনুষ্ঠিত উক্ত ম্যাচে স্পেন যুগোস্লাভিয়া অনূর্ধ্ব-২৩ দলের কাছে ৩–০ গোলের ব্যবধানে পরাজিত হয়েছে।

*লা রোহা* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় স্পেনের রাজধানী মাদ্রিদে অবস্থিত। স্পেন অনূর্ধ্ব-২৩ এপর্যন্ত ৪ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ১৯৯২ গ্রীষ্মকালীন অলিম্পিকের স্বর্ণ পদক জয়লাভ করা।

লুইস এনরিকে, দানি গার্সিয়া, কোকে, আলভারো ভাসকেস এবং কার্লোস সোলেরের মতো খেলোয়াড়গণ স্পেনের অনূর্ধ্ব-২৩ দলের জার্সি গায়ে মাঠ কাঁপিয়েছেন।

তথ্যসূত্র
---------

1. ↑  ""La Roja""। ১৭ জুন ২০১০। সংগ্রহের তারিখ ৩০ জুন ২০১০।
2. ↑  "Spain U23 - Club profile"। *Transfermarkt*। সংগ্রহের তারিখ ২০২১-০৭-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Olympic Football Tournament Final • 1992-08-08"। *FIFA*। ১৯৯২-০৮-০৮। সংগ্রহের তারিখ ২০২১-০৭-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রাতিষ্ঠানিক ওয়েবসাইট